b"\n_START_ARTICLE_\nNoma (malaltia)\n_START_SECTION_\nCauses\n_START_PARAGRAPH_\nEl noma \xc3\xa9s una infecci\xc3\xb3 polimicrobiana, oportunista i r\xc3\xa0pidament progressiva, que es produeix durant els per\xc3\xadodes de comprom\xc3\xads de la funci\xc3\xb3 immune. Es creu que el Fusobacterium necrophorum i la Prevotella intermedia s\xc3\xb3n els que juguen un paper clau en el proc\xc3\xa9s i interaccionen amb un o m\xc3\xa9s d'altres bacteris.\n_START_SECTION_\nPresentaci\xc3\xb3 i pron\xc3\xb2stic\n_START_PARAGRAPH_\nEs desenvolupen \xc3\xbalceres en les mucoses de la boca, d'evoluci\xc3\xb3 r\xc3\xa0pida, indolora degeneraci\xc3\xb3 dels teixits arribant fins a l'os._NEWLINE_Quan la malaltia afecta als teixits dels genitals s'anomena noma pudend (vulvitis gangrenosa) o noma vulvar (llavis majors de la vulva)._NEWLINE_La malaltia s'associa amb una elevada morbiditat i mortalitat i afecta principalment a nens menors de dotze anys als pa\xc3\xafsos m\xc3\xa9s pobres de l'\xc3\x80frica. Tamb\xc3\xa9 es veuen afectats nens en \xc3\x80sia i alguns pa\xc3\xafsos d'Am\xc3\xa8rica del Sud. La majoria dels nens que contreuen la malaltia tenen entre dos i sis anys. L'OMS estima que 500.000 persones estan afectades, i que es presenten 140.000 nous casos cada any. Les estimacions diuen que el 80-90% dels casos de noma moren a causa de la malaltia.\n_START_SECTION_\nTractament\n_START_PARAGRAPH_\nLa progressi\xc3\xb3 de la malaltia es pot aturar amb l'\xc3\xbas d'antibi\xc3\xb2tics i una millor nutrici\xc3\xb3, per\xc3\xb2, els seus efectes f\xc3\xadsics s\xc3\xb3n permanents i poden requerir una cirurgia pl\xc3\xa0stica reconstructiva. La reconstrucci\xc3\xb3 \xc3\xa9s en general molt dif\xc3\xadcil."